ອາຊ່ຽນຫາທາງຍຸດຕິ ການປະທະກັນ ລະຫວ່າງໄທແລະກໍາປູເຈຍ
ທູດພິເສດກຸ່ມອາຊຽນ ກໍາລັງຢູ່ທີ່ບາງກອກ ເພື່ອຫາທາງຍຸດຕິ ການປະທະກັນ ລະຫວ່າງທະຫານໄທແລະກໍາປູເຈຍ.
ລັດຖະມຸນຕີຕ່າງປະເທດອິນໂດເນເຊຍກໍາລັງຢູ່ບາງກອກ ເພື່ອທໍາການໂອ້ລົມສົນທະນາຫາທາງຍຸດຕິການປະທະກັນ ເລາະຕາມຊາຍແດນລະຫວ່າງໄທແລະກໍາປູເຈຍທີ່ໄດ້ເຮັດ ໃຫ້ປະຊາຊົນເສຍຊີວິດແລະຮັບບາດເຈັບໄປຫລາຍສິນຄົນ ນັບແຕ່ວັນສຸກສັບປະດາແລ້ວນີ້ເປັນຕົ້ນມາ ມີລາຍງານວ່າ ບໍລິເວນຊາຍແດນໃກ້ໆກັບວັດເຂົາພຣະ ວິຫານບ່ອນທີ່ພວກທະຫານຂອງທັງສອງຝ່າຍໄດ້ໃຊ້ ປືນອັດຕະໂນມັດແລະປືນໃຫຍ່ຍິງຕອບໂຕ້ກັນເປັນມື້ທີ 4 ລຽນຕິດນັ້ນງຽບສະຫງົບ ແຕ່ກໍເຄັ່ງຕຶງໃນວັນອັງຄານ ມື້ນີ້ ໂດຍທີ່ໝູ່ບ້ານແຫ່ງຕ່າງໆເລາະຕາມເຂດຊາຍແດນລະ ຫວ່າງສອງປະເທດສ່ວນໃຫຍ່ກໍເປົ່າແປນໄປ ທ່ານ Marty Natalegawa ລັດຖະມຸນຕີຕ່າງປະເທດອິນໂດເນເຊຍຊຶ່ງປັດຈຸບັນເປັນປະ ທານວຽນຂອງສະມາຄົມປະເທດໃນເຂດເອເຊຍຕາເວັນອອກສຽງໃຕ້ໄດ້ມີໝາຍກໍານົດທີ່ ຈະພົບປະກັບຄູ່ຕໍາແໜ່ງຝ່າຍໄທ ຄື ທ່ານກະສິດພິຣົມຢູ່ທີ່ບາງກອກໃນວັນອັງຄານມື້ນີ້ ກ່ອນໜ້ານີ້ນຶ່ງມື້ທີ່ກໍາປູເຈຍ ທ່ານ Natalegawa ກ່າວເນ້ນວ່າໃນຂະນະທີ່ກຸ່ມອາຊຽນ ພວມເຄື່ອນໄປເປັນປະຊາຄົມອັນດຽວກັນພາຍໃນປີ 2015 ນັ້ນຈະຕ້ອງບໍ່ມີສຽງປືນດັງ ຂຶ້ນອີກ ໃນຂົງເຂດເອເຊຍຕາເວັນອອກສຽງໃຕ້ ທັງລັດຖະບານກໍາປູເຈຍແລະລັດຖະບານໄທ ຕ່າງຄົນຕ່າງສົ່ງສານໄປຍັງສະພາຄວາມໝັ້ນ ຄົງສະຫະປະຊາຊາດ ແລະນາຍົກລັດຖະມຸນຕີຮຸນແຊນແຫ່ງກໍາປູເຈຍໄດ້ຂໍຮ້ອງໃຫ້ສົ່ງກໍາ ລັງຮັກສາສັນຕິພາບໄປຍັງຂົງເຂດດັ່ງກ່າວ ແຕ່ໂຄສົກຂອງສະຫະປະຊາຊາດໃນນະຄອນ ນິວຢອກກ່າວໃນວັນຈັນວານນີ້ວ່າ ທາງສະພາຄວາມໜັ້ນຄົງ ຈະລໍຖ້າເບິ່ງຜົນຂອງການ ດຳເນີນຄວາມພະຍາຍາມ ເພື່ອຫາທາງການໄກ່ເກ່ຍບັນຫາຂອງທ່ານ Natalegawa ນັ້ນ ເສຍກ່ອນ